钦定古今图书集成/方舆汇编/职方典/第1521卷 > 《职官》
## 钦定古今图书集成/方舆汇编/职方典/第1521卷 > 《职官》

宋人有言：“荒陬绝域，亲民之吏，贵得其人也。”苟非其
人，则冤民无由申诉，势必为乱。而历代铨选，反以内
地为重，以边方为轻，何倒置之甚哉？窃谓贵州游宦
之难又有甚焉。盖其所治者蛮也，纵得其人，亦往往
难之，守令以下授官不赴者，十七八也。不知孔子欲
居九夷与？谓忠信笃敬，蛮貊可行者非欤？乃若土官
袭替，非赴部不得官，固有强之不行，甘心混群丑者，
其情亦可悯矣。